Diari Oficial de la Generalitat Valenciana


Sumari del DOGV 9635, del 10-07-2023 (2023/7031)

RESOLUCIÓ d'1 de juny de 2023, de la Direcció General d'Agricultura, Ramaderia i Pesca, per la qual s'autoritza Granja Marina Bahía de Santa Pola, SLU (GRAMABASA), la instal·lació d'un establiment d'aqüicultura enfront del terme municipal de Torrevieja. Expedient ANIA/03.0020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9635

Data del DOGV
:   10-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7031


Data del document
:   01-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * empresa privada

RESOLUCIÓ d'1 de juny de 2023, de la Direcció General d'Agricultura, Ramaderia i Pesca, per la qual s'autoritza Granja Marina Bahía de Santa Pola, SLU (GRAMABASA), la instal·lació d'un establiment d'aqüicultura enfront del terme municipal de Torrevieja. Expedient ANIA/03.0020. [2023/7031]  
Vist l'expedient instruït a instàncies de María Jorquera Sánchez, com a representant legal de l'empresa Granja Marina Bahía de Santa Pola, SLU, amb CIF.: J63234156 sobre sol·licitud d'autorització d'un nou establiment d'aqüicultura marítima amb data 29 d'agost de 2018.  
  
Vista la declaració d'impacte ambiental de la Direcció General de Qualitat i Educació Ambiental de 16 de març 2022.  
Vista la Resolució de concessió de la Direcció General de la Costa i la Mar, per delegació de la ministra, de 19 de desembre de 2022, per a ocupar 2.218.725 m² de domini públic maritimoterrestre a Granja Marina Bahía de Santa Pola, SLU (GRAMABASA), amb destinació a granja marina per a cultiu d'orada i llobarro en gàbies flotants, enfront de la costa del terme municipal de Torrevieja (Alacant). Aquesta concessió s'atorga per un termini de deu 10 anys, prorrogables per períodes iguals fins a un màxim de 50 anys.  
Vist l'informe proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant de 24 de maig 2023.  
De conformitat amb el que s'estableix en l'article 26 (autorització d'activitats), de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, i el Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa a Granja Marina Bahía de Santa Pola, SL (GRAMABASA), amb CIF: D10549123 i domicili social al Nau-Hangar, del port Marina de les Dunas, av. del Port, 219, 03519 Guardamar del Segura (Alacant), per a la instal·lació d'un nou establiment d'aqüicultura marítima en gàbies d'engreixament en terrenys de domini públic maritimoterrestre, enfront del terme municipal de Torrevieja (Alacant).  
  
Segon  
Delimitació del polígon de l'emplaçament (Coordenades geogràfiques ETRS89):  
Boia A: 37° 57' 5.51883 N; 0° 38' 30.81452 W  
Boia B: 37° 58' 37.16098 N; 0° 38' 1.01404 W  
Boia C: 37° 58' 31.01955 N; 0° 37' 30.85191 W  
Boia D: 37° 56' 59.36352 N; 0° 38' 0.65558 W  
  
Boia X Y  
A 707.186,15 4.203.060,31  
B 707.841,65 4.205.904,00  
C 708.582,51 4.205.733,22  
D 707.927,01 4.202.889,53  
  
  
Tipus d'establiment: marítim en gàbies d'engreixament  
Espècies: Orada (Sparus aurata) i llobarro (Dicentrarchus labrax)  
Capacitat de producció anual autoritzada: 8.000 Tn/any  
Capacitat màxima de càrrega de l'establiment: 15.000 Tn  
Superfície ocupada: 2.218.725m²  
  
Tercer  
L'establiment comprendrà la instal·lació de 6 grups de 2x7 gàbies de 38,20 metres de diàmetre cadascuna per a producció i d'1x3 gàbies de 16,00 metres de diàmetre cadascuna per a comercials, amb un total de 84 gàbies de producció i 18 gàbies de comercials, i és el volum del conjunt de recintes 1.155.252 m³ (producció) i 28.800 m³ (comercials).  
  
El disseny de l'estructura, així com el sistema de fondeig, serà segons el que s'especifica en el «Projecte d'abalisament de les instal·lacions aqüícoles Gramabasa Torrevieja» visat amb data 17 d'agost de 2018, amb número de visat 391.919/2018.  
  
Quart  
El sistema de tecnologia de cultiu s'ajustarà en tot moment al projecte presentat, «Projecte tècnic instal·lació 84 gàbies de producció en noves instal·lacions» amb data de visat 14.08.2018 i número de visat 390.304/2018, signat per l'enginyer tècnic industrial, Elías Barnés Hernández, amb data 14.08.2018. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si escau, se sotmetrà al règim jurídic aplicable.  
  
Cinqué  
La iniciació i la finalització de les obres s'haurà de comunicar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, i és necessària per a iniciar l'explotació la inspecció prèvia de les instal·lacions per part dels serveis tècnics de la Conselleria.  
D'acord amb l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.  
  
Així mateix haurà de comunicar-se l'inici i fi de l'activitat.  
Hauran de complir-se les condicions i prescripcions establides en els instruments habilitants expedits pels òrgans competents, establides en l'annex I d'aquesta resolució.  
  
Sisé  
Qualsevol modificació que es pretenga realitzar respecte de les condicions originals de l'autorització haurà de complir el que s'indica en els articles 11 i 12 del Decret 236/2022.  
  
Seté  
La vigència d'aquesta autorització es concedeix amb un caràcter indefinit. Les causes d'extinció seran les disposades en l'article 17 del Decret 236/2022.  
  
Huité  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix obtenció de l'autorització corresponent com a establiment de primera venda.  
Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la primera venda, sempre que quede acreditada la traçabilitat d'aquests.  
El titular de l'establiment haurà d'enviar a l'òrgan competent de la seua comunitat autònoma, un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió s'ha de realitzar en la primera quinzena del mes següent al qual es refereixen les operacions de venda.  
La informació indicada en el paràgraf anterior haurà de ser remesa pel titular de l'establiment de producció en suport informàtic, format de fitxer normalitzat, en la primera quinzena del mes següent al qual es refereixen les dades a la Subdirecció General de Pesca de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Nové  
D'acord amb el que s'estableix en el capítol III. Registre d'establiments d'aqüicultura del Decret 236/2022, en desenvolupament de l'article 31 de la Llei 5/2017 pel qual es crea i es regula el Registre d'establiments d'aqüicultura de la Comunitat Valenciana, aquest establiment d'aqüicultura marina el titular de la qual és Granja Marina Bahía de Santa Pola, SLU, amb CIF.: O48364117, queda registrat amb el numere 03/058/000  
  
Desé  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
Aquesta resolució no posa fi a la via administrativa i contra aquesta podrà interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que es disposa en l'article 121 i 122 la Llei 39/2015, d'1 d'octubre, del procediment administratiu comú de les administracions publiques.  
  
València, 1 de juny de 2023.- El director general d'Agricultura, Ramaderia i Pesca: Antonio Quintana Martínez.  
  
  
  
ANNEX I  
Condicionat de l'autorització d'aqüicultura  
  
1r Informe de Capitania Marítima d'Alacant  
Subjecte a les condicions següents:  
1. S'haurà de comunicar a la Comandància Naval d'Alacant les característiques del projecte d'instal·lació per si aquest afectara els sistemes de defensa de costes que l'Armada té desplegats pel litoral.  
2. Durant els treballs d'instal·lació de la granja marina, aquests s'hauran de notificar a Salvament Marítim perquè siguen informats a la navegació per mitjà de radioavisos.  
3. S'haurà de notificar, l'inici i final de les obres al Servei d'Explotació de Ports de la Generalitat Valenciana, així com a la Federació Provincial de Confraries de pescadors i als clubs nàutics i marines esportives de Torrevieja perquè difonguen les obres i l'aspecte final d'aquests entre el seu col·lectiu i usuaris.  
4. Atés que en les proximitats de la piscifactoria es troben diversos derelictes i jaciments arqueològics, s'haurà de notificar a la Direcció General de Cultura i Patrimoni de la Generalitat Valenciana les característiques del projecte per si afectara a aquests.  
5. Els treballs de muntatge i instal·lació seran realitzats per una empresa de treballs subaquàtics la qual haurà de sol·licitar i obtindre autorització per a la realització d'aquesta Administració marítima.  
6. Una vegada finalitzats els treballs, s'haurà de remetre a l'Institut Hidrogràfic de la Marina, l'informe final amb els plànols i les característiques de la instal·lació, a fi que siga inclosa en la cartografia oficial, rumbs i llibres de fars publicada per aquest organisme, així com incloure la informació en totes les publicacions oficials.  
  
2n Informe Ministeri de Defensa  
Les empreses responsables han d'informar l'Institut Hidrogràfic de la Marina de l'inici i la finalització dels treballs, així com de l'abalisament associat a aquest per a la inclusió en els avisos als navegants, cartografia i publicacions nàutiques.  
  
3r Informe de Ports de l'Estat  
S'estableixen les condicions següents respecte dels abalisaments:  
- Sense perjudici del que, en el seu moment, dictamine la Comissió de Fars, aquesta instal·lació haurà d'estar abalisada de manera perimetral amb huit (8) boies, una en cada vèrtex de la instal·lació i altres dues, equidistants dels vèrtexs, en cadascun dels costats llargs del rectangle.  
- Les boies seran marca especial, de color groc, dotades de llum de color groc i ritme de centellejos aïllats, amb un abast nominal de 3 milles nàutiques (lluminosos de 2,3 M), sincronitzades entre si. Tots els senyals disposaran de reflector passiu de radar i marca de límit, i la distància de reconeixement de la marca diürna ha de ser, com a mínim, d'M.  
- El projecte d'execució d'abalisament, ajustat als requisits anteriors, haurà de remetre's a l'Autoritat Portuària d'Alacant, perquè emeta l'informe vinculant [art. 137.4.c) TRLPEMM].  
- Si durant l'execució de les obres fora necessari instal·lar algun tipus d'abalisament temporal, aquest hauria de ser instal·lat per l'interessat, amb la sol·licitud prèvia de les característiques a Ports de l'Estat.  
- En qualsevol cas, aquesta instal·lació, i l'abalisament, s'hauran de posar en coneixement de l'Institut Hidrogràfic de la Marina perquè, si escau, ho incloga en els documents nàutics corresponents.  
  
4t Informe de la Subdirecció General per a la Protecció de la Mar  
Sempre que es respecten les condicions següents:  
1. En relació al possible efecte sobre la ZEPA «Espai marí de Tabarca-Cap de Pals» (ES0000508) i perquè aquest no siga significatiu, s'haurà d'assegurar que:  
a) Les embarcacions usuàries de les instal·lacions eviten passar prop de les basses (grups d'ocells sedimentats en la mar que es formen al capvespre) de les aus matines per les quals es declara l'espai i adoptar totes les precaucions necessàries per a evitar produir episodis que puguen suposar un perjudici per al seu estat de conservació.  
b) S'haurà d'assegurar el manteniment correcte del conjunt de les instal·lacions i la realització d'un seguiment visual constant que n'avalue l'efectivitat per a evitar l'enganxament d'ocells.  
2. Els morts i altres elements del sistema de fondeig hauran de situar-se en fons arenosos sense vegetació.  
3. S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina inclosos en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades.  
Així mateix, hauran de comunicar, a l'autoritat competent, qualsevol captura accidental d'aquestes espècies en l'estructura de caps.  
4. Els residus originats, per exemple: en el conreu, caigudes d'utensilis o despreniments dels artefactes, han de ser recollits pels mateixos titulars i portats a port per a ser tractats per gestors autoritzats. Mai podran ser llançats a la mar.  
5. Hauran d'obtindre's totes les autoritzacions, llicències o informes favorables d'altres organismes que siguen exigibles d'acord amb la legislació vigent.  
6. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), i evitar així abocaments de contaminació a la mar.  
  
5é Informe de la Subdirecció General de Biodiversitat Terrestre i Marina (Xarxa Natura 2000 marina)  
S'hauran de respectar les següents condicions:  
En relació al possible efecte sobre l'Espai Marí de Tabarca-Cap de Pals (ES0000508), perquè aquest no siga significatiu s'haurà d'assegurar que:  
- Es compleixen les mesures correctores i el pla de vigilància indicats en el document ambiental.  
- En cap cas se situaran gàbies sobre hàbitats sensibles com a prades de fanerògames marines, fons coral·lígens i fons de Mäerl, ni es cultivaran espècies exòtiques o localment absents de manera natural sense comptar amb la autorització deguda prèvia de l'òrgan gestor.  
  
- Les embarcacions usuàries de les instal·lacions han d'evitar passar prop de les basses d'ocells marins (grups d'ocells sedimentats en la mar que es formen al capvespre) i adoptar totes les precaucions necessàries per a evitar produir episodis que poguera suposar un perjudici per al seu estat de conservació.  
- L'ús per les instal·lacions aqüícoles de pingers o altres dispositius acústics de dissuasió només es realitzarà l'autorització administrativa prèvia de l'òrgan gestor de l'espai, després de la justificació adequada de la necessitat d'aquests i l'avaluació posterior de l'efectivitat.  
- Amb la finalitat de minimitzar les interaccions que el desenvolupament d'aquesta activitat poguera ocasionar sobre els ramats costaners de dofí mular (Tursiops truncatus) i altres espècies de cetacis, s'haurà d'evitar la interacció en l'aigua entre els bussos de les granges i els cetacis, així com l'alimentació intencionada dels animals que puguen aproximar-se a aquestes.  
- La presència d'un o diversos exemplars de l'espècie Tursiops truncatus de manera permanent en instal·lacions d'aqüicultura interactuant amb els bussos o embarcacions haurà de ser comunicada a l'òrgan gestor de l'espai protegit.  
- Els gestors de les instal·lacions d'aqüicultura hauran de col·laborar amb els programes de seguiment de les poblacions de cetacis, almenys, autoritzant i facilitant la col·locació de sistemes de seguiment passiu per a la detecció de la presència d'individus de l'espècie Tursiops truncatus.  
- Tots els elements de la instal·lació hauran de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o de cap dels elements necessaris. S'hauran de seleccionar els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), i evitar així abocaments de contaminació a la mar.  
- Els morts emprats hauran de dimensionar-se a la baixa, de manera que el nombre necessari siga el mínim possible, sempre que resulte viable des del punt de vista tècnic i de funcionalitat de la infraestructura. Resulta preferible l'ús d'un menor nombre de pes suficient, adequat tant als esforços de flotabilitat de les boies i pes dels elements d'ancoratge com als esforços derivats de l'hidrodinamisme, en lloc de l'ús de múltiples elements enllaçats per cadenes o altres elements sobre els fons. La instal·lació dels morts i altres elements no ha de dur-se a terme deixant que caiga fins al fons pel seu propi pes des de l'embarcació, sinó amb el control i supervisió per treballadors subaquàtics, amb eines apropiades com grua en l'embarcació o globus elevadors. Ha de registrar-se de manera precisa les coordenades d'ubicació de cada punt de fondeig, i comprovar l'estat dels fons i realitzant fotografies de cadascun d'aquests, tant a l'inici del període d'autorització com a la finalització. La supervisió directa d'aquestes operacions servirà per a evitar el risc d'afecció a espècies protegides de tipus sèssil.  
  
- Aquesta informació servirà per a fer un seguiment de la instal·lació i poder monitorar l'afecció a les comunitats biològiques, incloent-hi les conclusions derivades en un informe final que haurà de traslladar-se a la Direcció General de Biodiversitat, Boscos i Desertificació. Igualment hauran de traslladar-se periòdicament els informes resultants del seguiment dels fons de l'emplaçament al llarg de la vida útil de la instal·lació.  
- Els elements que s'instal·len han de ser objecte d'un manteniment i vigilància adequats que asseguren que cadascuna de les parts conserva les característiques adequades per a la seua funció. El control ha de realitzar-se tant sobre l'element de fondeig com sobre cadascuna de les parts del tren de fondeig, i comprovar que es troben adequadament fixats i sense desenterrar, sense indicis de desgast o corrosió, amb flotabilitat adequada, etc.  
- L'abalisament haurà de ser instal·lat i mantingut pel responsable de la instal·lació, i està, igualment, obligat a comunicar les incidències als organismes i administracions que puguen tindre competències en la matèria.  
- S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades. Així mateix, hauran de comunicar, a l'autoritat competent i a aquesta Subdirecció General de Biodiversitat Terrestre i Marina, qualsevol captura accidental d'aquestes espècies en l'estructura de caps.  
- S'assegurarà el manteniment correcte del conjunt de les estructures flotants i la realització d'un seguiment visual constant que avalue l'efectivitat per a evitar l'enganxament d'aus.  
- S'hauran de comunicar, a l'autoritat competent i a aquesta Subdirecció General de Biodiversitat Terrestre i Marina, el resultat anual del pla de vigilància ambiental, així com les noves mesures preventives o correctores previstes.  
- Els residus originats durant el conreu, les caigudes d'utensilis o despreniments dels artefactes, han de ser recollits pels mateixos titulars i portats a port per a ser tractats per gestors autoritzats. Mai podran ser llançats a la mar.  
- Com que es necessita una embarcació per al fondeig de morts i ancores, s'hauran de seguir les recomanacions del Document tècnic sobre impactes i mitigació de la contaminació acústica marina (MAGRAMA 2012).  
- S'hauran de realitzar plans de contingència i protocols d'actuació per a minimitzar els danys i perjudicis que es puguen ocasionar davant els fenòmens meteorològics extrems recurrents a la Mar Mediterrània. Aquests ocasionen el trencament de les instal·lacions i la mortaldat de gran quantitat d'individus, que acaben arribant morts i en divers estat de descomposició, a les costes.  
  
6é Informe de la Direcció General de l'Aigua  
A fi de controlar els possibles efectes de la nova instal·lació en el medi marí, s'haurà de complir:  
1) Es realitzarà un mostreig previ a l'entrada en funcionament de l'activitat, i es mesurar els paràmetres i en els punts que s'estableixen en l'apartat següent.  
2) S'haurà d'executar el Pla de vigilància ambiental (PVA)següent:  
2.1. Aigua:  
- El mostreig es realitzarà com s'indica en la documentació presentada, a 2 nivells batimètrics.  
- Freqüència mensual.  
- Paràmetres: clorofil·la a (g/L), amoni (mol NH4/l), nitrits (mol NO2/l), nitrats (mol NO3/l), fosfats (mol PO4/l), índex FAN, sòlids en suspensió (mg/L), oxigen dissolt (% saturació  
O2), índex de Margalef, pH, transparència i terbolesa (UNF).  
- Estructura fitoplactònica.  
- Microbiologia: Escherichia coli i salmonel·la  
- Coordenades estaciones (Fus 30 ETRS89)  
  
Estació X Y  
A1 874840 4204848  
A2 943267 4203923  
B1 066281 4205866  
B2 328440 4202924  
C1 824646 4206307  
C2 923720 4202787  
  
  
2.2. Sediment:  
- Els punts de control seran els mateixos que per a la columna d'aigua.  
- Freqüència semestral.  
- Paràmetres: granulometria, COT (%) nitrogen kjeldahl (mg/Kg), fòsfor total (mg/kg), pH, potencial redox, Clostridium sulfit reductors i presència de mantell de Beggiatoa.  
2.3. Posidònia oceànica:  
- Freqüència anual.  
- Metodologia POMI o CARLIT  
- Coordenades estaciones (Fus 30 ETRS89)  
  
Estació X Y  
EM1 278705 4206017  
EM2 896865 4206564  
EM3 539640 4207028  
  
  
2.4. Algues fotòfiles infralitorals de règim calm amb fàcies de gorgoniaris  
- Freqüència anual.  
- Variables referents a l'estructura espacial, densitat.  
- Coordenades estaciones (Fus 30 ETRS89)  
  
Estació X Y  
EM2 587196 4203081  
EM6 023856 4201907  
EM8 744923 4208239  
  
  
  
2.5. Macrofauna bentònica  
- Els punts de control seran els mateixos que per al sediment.  
- Freqüència semestral, tres rèpliques per localització de mostreig.  
- Metodologia MEDDOC o BOPA.  
2.6. Algues exòtiques, el control es realitzarà mitjançant la realització de videoenregistraments o fotografies. Si es detecten s'haurà d'indicar l'estructura espacial i la distribució.  
2.7. Estimació d'abocaments, anualment s'haurà d'estimar el contingut de nitrogen, fòsfor i sòlids en suspensió aportats al medi.  
Als cap de dos anys de l'execució podrà sol·licitar-se la modificació del PVA.  
3) Els resultats del PVA s'hauran de remetre a aquest Servei semestralment en format digital.  
La valoració dels resultats es realitzarà tal com disposa el Reial decret 817/2015, d'11 de setembre, pel qual s'estableixen els criteris de seguiment i avaluació de l'estat de les aigües superficials i les normes de qualitat ambiental.  
També s'haurà de comunicar immediatament qualsevol anomalia detectada.  
4) Respecte als productes per als tractaments sanitaris s'indiquen que s'aportaran amb l'alimentació. La informació sobre aquests s'aportarà en els informes semestrals.  
5) La neteja de les xarxes es realitzarà en terra com s'indica en el projecte. L'abocament de les aigües de neteja haurà de complir la normativa vigent depenent del punt final d'abocament d'aquestes.  
  
7é Declaració d'impacte ambiental  
Primer  
1. D'acord amb l'informe de la Direcció General de Sostenibilitat de la Costa i de la Mar:  
- S'haurà d'assegurar la instal·lació correcta de les xarxes i la realització d'un seguiment visual constant que n'avalue l'efectivitat per a evitar l'enganxament d'aus.  
- S'haurà d'evitar que la fase de construcció es desenvolupe durant el període d'abril a octubre, atesa la importància de la zona per a espècies com la Baldriga Cendrosa Mediterrània (Calocentris diomedea diomedea) i escateret mediterrani (Hidrobates pelagicus melitensis).  
- Les embarcacions usuàries de les instal·lacions hauran d'evitar passar prop de les basses de baldrigues cendroses i adoptar totes les precaucions necessàries per a evitar produir episodis que pogueren suposar un perjudici per al seu estat de conservació.  
- S'haurà de minimitzar, sempre que es complisca el que indique per l'autoritat competent en la matèria i en la mesura que siga possible, la il·luminació d'abalisament de la instal·lació aqüícola durant la nit.  
2. D'acord amb l'informe de la Subdirecció General de Biodiversitat Terrestre i Marina, perquè no siga significatiu el possible efecte sobre l'espai marí de Tabarca-Cap de Pals (ES0000508) s'haurà d'assegurar que:  
- Es compliran les mesures correctores i el pla de vigilància indicats en el document ambiental.  
- En cap cas se situaran gàbies sobre hàbitats sensibles com a prades de fanerògames marines, ni es cultivaran espècies exòtiques o localment absents de manera natural sense comptar amb la autorització deguda prèvia de l'òrgan gestor.  
- L'ús en les instal·lacions aqüícoles de pingers o altres dispositius acústics de dissuasió només es realitzarà l'autorització administrativa prèvia de l'òrgan gestor de l'espai.  
- S'hauran de minimitzar les interaccions que el desenvolupament de l'activitat poguera ocasionar sobre ramats costaners de dofí mular i altres espècies de cetacis, així com l'alimentació intencionada dels animals que puguen aproximar-se a aquestes. La presència d'un exemplar o de diversos de manera permanent hauran de comunicar-se a l'òrgan gestor de l'espai protegit. Els gestors de les instal·lacions d'aqüicultura hauran de col·laborar en els programes de seguiment de cetacis, i autoritzar i facilitar la col·locació de sistemes de seguiment passiu.  
- Els morts i altres elements del sistema de fondeig hauran de situar-se en fons arenosos sense vegetació. Els morts hauran de dimensionar-se a la baixa, utilitzar el pes mínim, la instal·lació dels morts haurà de supervisar-se amb treballadors subaquàtics (no deixats caure) mitjançant grues o globus elevadors. I registrar de manera precisa les coordenades de la ubicació de cada punt de fondeig, i fotografiant cadascun d'aquests a l'inici del període del període d'autorització i a la finalització i evitar el risc d'afecció a espècies protegides de tipus sèssil.  
- S'haurà de realitzar un manteniment periòdic per a garantir que els caps romanen tibants, i evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament de la Llista d'espècies silvestres en règim de protecció especial i del Catàleg espanyol d'espècies amenaçades. Així mateix, hauran de comunicar a l'autoritat competent qualsevol captura accidental d'aquestes espècies en l'estructura de caps.  
- S'haurà de comunicar a l'autoritat competent i a la Subdirecció General de Biodiversitat Terrestre i Marina el resultat anual del pla de vigilància ambiental, així com les noves mesures preventives o correctores previstes.  
- Els residus originats en el conreu, caigudes d'utensilis o despreniment dels artefactes, han de ser recollits pels titulars i portats a port per a ser tractats per gestors autoritzats. Mai podran ser llançats a la mar.  
  
- Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims) i evitar així abocaments de contaminació a la mar. Així mateix, s'hauran de realitzar plans de contingència i protocols d'actuació per a minimitzar els danys que es pogueren ocasionar davant els fenòmens meteorològics recurrents en la Mar Mediterrània, que ocasionen trencament de les instal·lacions i mortaldat de gran quantitat d'individus, que acaben arribant morts i en estat de descomposició a la costa.  
  
3. D'acord amb l'Informe del Servei de Planificació de Recursos Hidràulics i Qualitat de les Aigües, en el programa de vigilància ambiental (PVA) proposat s'hauran d'incloure:  
- Un mostreig previ de tots els paràmetres com a punt de partida i així poder analitzar com afecta la instal·lació a aquests paràmetres.  
- Mensualment en els 2 nivells batimètrics i en els punts de mostreig proposats en l'estudi d'impacte ambiental es mesuraran els paràmetres següents de la columna d'aigua: clorofil·la a (g/L), amoni (mol NH4/l), nitrits (mol NO2/l), nitrats (mol NO3/l), fosfats (mol PO4/l), índex FAN, sòlids en suspensió (mg/L), oxigen dissolt (% saturació O2), índex de Margalef, pH, transparència i terbolesa (UNF). Així mateix, s'analitzarà l'estructura fitoplantònica i la presència d'Escherichia coli i de salmonel·la.  
- Semestralment es mesuraran els paràmetres següents del sediment, en els mateixos punts de mostreig de la columna de l'aigua es mesurarà la granulometria, COT (%) Nitrogen kjedahl (mg/Kg), fòsfor total 8mg/Kg), pH, potencial redox, Clostridium sulfit reductors i presència de mantell de Beggiatoa.  
- Anualment s'haurà de mostrejar la prada de fanerògama marina amb metodologia de POMI o CARLIT en els punts de mostreig proposats en l'EIA per a posidònia oceànica. Així com les algues fotòfiles infralitorals de règim calm amb fàcies de gorgoniaris, en les quals, anualment, es mesuraran variables referents a l'estructura espacial i densitat, en les mateixes estacions de mostreig proposades en l'EIA.  
- Semestralment es mostrejarà, la macrofauna bentònica, es realitzaran tres repliques amb metodologia MEDDOC o BOPA en els mateixos punts de control de mostreig del sediment.  
- El control d'algues exòtiques es realitzarà mitjançant la realització de videoenregistraments i fotografies. Si se'n detecten s'haurà d'indicar la estructura espacial i distribució.  
- L'estimació d'abocaments es realitzarà anualment mitjançant l'estimació del contingut de nitrogen, fòsfor i sòlids en suspensió aportats al medi.  
- Als cap dos anys de l'execució podrà sol·licitar-se la modificació del PVA.  
- Els resultats del PVA s'hauran de remetre al Servei de Planificació de Recursos Hidràulics i Qualitat de les Aigües semestralment en format digital. La valoració dels resultats es realitzarà tal com s'estableix en el Reial decret 817/2015, d'11 de setembre, pel qual s'estableixen els criteris de seguiment i avaluació de l'estat de les aigües superficials i les normes de qualitat ambiental. Així mateix, s'haurà de comunicar immediatament qualsevol anomalia detectada.  
- Respecte als tractaments sanitaris que s'indica que seran aportats amb l'alimentació, haurà d'aportar la informació en els informes semestrals.  
- La neteja de les xarxes es realitzarà en terra. L'abocament de les aigües de neteja haurà de complir la normativa vigent depenent del punt final d'abocament d'aquestes.  
4. El promotor haurà d'establir uns criteris de qualitat estàndard reconeguts i en el cas que no es complisquen aquests criteris o en el cas que les anàlisis mostren deterioració en les condicions ambientals de la zona o es demostre que existeix una influència indirecta en les prades de fanerògames marines o de les algues fotòfiles infralitorals de règim calm amb fàcies de gorgoniaris haurà comunicar-ho, de manera immediata, a l'òrgan competent les mesures correctores preses.  
5. Haurà de justificar davant l'òrgan substantiu que ha subscrit contracte amb un gestor SANDACH per a la retirada dels peixos morts.  
6. No es requerirà un nou pronunciament ambiental quan existisca modificació de les espècies per cultivar sempre que aquestes siguen autòctones, la modificació no supose un augment quantitatiu de la capacitat productiva i no supose un increment de pinso o femta en el medi marí.  
- Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació haurà d'estar a la disposició de les autoritats competents.  
- En els termes previstos en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà de produir dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a) Ordenar la publicació de la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) La present declaració d'impacte ambiental no serà objecte de recurs sense perjudici dels que, si escau siguen procedents en via administrativa i judicial enfront de l'acte pel qual s'autoritza el projecte.  
Tercer  
L'òrgan substantiu haurà de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
8é Concessió d'ocupació de domini públic marítim terrestre (Direcció General de la Costa i la Mar)  
Disposicions generals  
1a. La present concessió, que no implica cessió del domini públic ni de les facultats dominicals de l'Estat, s'atorga amb subjecció al que es disposa en la Llei de costes, deixant fora de perill els drets particulars i sense perjudici de tercer.  
2a. Aquesta concessió s'atorga pel termini que s'estableix en el plec de condicions particulars i prescripcions (d'ara en avant PCPP). Aquest termini serà improrrogable, llevat que en el PCPP s'admeta explícitament la possibilitat d'una pròrroga. El còmput s'iniciarà l'endemà de la data de notificació de l'atorgament al concessionari.  
  
3a. Les obres es realitzaran conformement al projecte subscrit per facultatiu competent, segons el nom i la data que s'indiquen en el PCPP, amb les determinacions i modificacions que s'hi imposen. L'execució, es durà a terme sota el risc i la responsabilitat exclusius del concessionari, que haurà de designar com a director de les obres un facultatiu competent, segons s'acreditarà davant el Servei Perifèric de Costes.  
  
4a. Aquesta concessió no implica l'assumpció de responsabilitats pel Ministeri per a la Transició Ecològica i el Repte Demogràfic en relació amb el projecte i l'execució i explotació de les obres i instal·lacions, tant respecte a tercers com al concessionari.  
5a. L'atorgament d'aquesta concessió no eximeix el titular de l'obtenció de les llicències i altres autoritzacions legalment procedents i, en particular, la d'abocament a la mar d'aigües residuals o connexió, si és el cas, a la xarxa de sanejament general.  
6a. Aquesta concessió no implica l'autorització per a dur a terme activitats auxiliars fora dels límits d'aquesta, com ara apilaments, emmagatzematges o depòsit dels residus de l'explotació, ni per a fer publicitat audiovisual, excepte aquella que servisca per a indicar el títol i l'ús de la concessió, amb la conformitat prèvia del Servei Perifèric de Costes.  
7a. El concessionari queda obligat a instal·lar i conservar, a expenses seues, en la forma i el termini que s'indiquen el PCPP o pel Servei Perifèric de Costes, la senyalització terrestre provisional durant les obres, així com la definitiva, que haurà d'incloure la dels accessos i les zones d'ús públic.  
En el cas que la naturalesa marítima de la concessió així ho exigisca, el concessionari queda obligat a instal·lar i mantindre a costa seua les senyals d'abalisament que ordene l'ens públic Ports de l'Estat, que, així mateix, exercirà la inspecció sobre la senyalització, i establirà l'abalisament provisional que s'ha de col·locar durant l'execució de les obres. A aquest efecte, amb anterioritat al replanteig de les obres, haurà de presentar els plànols de situació i planta d'aquestes. Amb posterioritat, en el termini de sis mesos, comptadors a partir de la data en què se li notifiquen els senyals que han de constituir l'abalisament i les aparences d'aquest i l'abast, haurà de presentar el projecte corresponent perquè l'aprova l'ens públic Ports de l'Estat.  
8a. En el cas que existisquen terrenys de propietat particular incorporats a la concessió per formar una unitat imprescindible per a l'explotació d'aquesta, abans del replanteig de les obres o simultàniament amb aquest, s'estendrà preceptivament l'acta de lliurament d'aquests terrenys al domini públic, amb l'assistència dels representants dels ministeris d'Hisenda i Administracions Públiques i d'Agricultura i Pesca, Alimentació i Medi Ambient, així com la del concessionari, el qual haurà d'aportar la certificació registral que corresponga.  
  
Durant la vigència de la concessió, aquests terrenys tindran l'ús previst en aquesta i a l'extinció mantindran la qualificació jurídica de domini públic.  
9a. El concessionari queda obligat a presentar el títol d'aquesta concessió dins del termini de trenta (30) dies, comptadors des de l'endemà de la notificació de l'atorgament, en l'oficina liquidadora que corresponga, a l'efecte de satisfer, si escau, l'impost general sobre transmissions patrimonials i actes jurídics documentats, d'acord amb el text refós d'aquest impost, actualment vigent, i a entregar justificant d'això en el Servei Perifèric de Costes. Així mateix, en el mateix termini, haurà d'entregar en el Servei Perifèric de Costes el resguard original que acredite haver constituït, si escau, en la Caixa General de Depòsits o en qualsevol de les seues sucursals, la fiança definitiva equivalent al 5 per 100 del pressupost total de les obres i instal·lacions a realitzar en el domini públic.  
10a. El concessionari queda obligat a reposar i conservar les fites de la partió a les quals estiga referida la concessió, en la forma que li indique el Servei Perifèric de Costes.  
11a. El concessionari serà responsable dels danys i perjudicis que puguen causar les obres autoritzades, directament o indirectament, a les platges i costes immediates o pròximes, segons el parer del Ministeri per a la Transició Ecològica i el Repte Demogràfic, i haurà de presentar, a aquest efecte, en el termini que se li assenyale, el projecte que comprenga les obres necessàries, que haurà de realitzar a expenses seues a fi de reparar els danys causats per aquestes. Una vegada acceptat aquest projecte pel Ministeri per a la Transició Ecològica i el Repte Demogràfic, el concessionari realitzarà les obres en el termini que se li indique.  
Cànons, taxes i despeses  
12a. El concessionari abonarà per semestres avançats al tresor públic a partir de la data de notificació de la concessió en la forma i quantitat que es fixa en el PCPP, l'import corresponent al cànon d'ocupació o aprofitament.  
Aquest cànon podrà ser revisat per l'Administració en el termini que es fixe en el PCPP, proporcionalment a l'augment que experimente el valor de la base utilitzada per a fixar-lo.  
Així mateix, haurà de presentar, si escau, en el termini de quinze dies, els justificants corresponents d'aquests abonaments perquè se n'assabente el Servei Perifèric de Costes.  
13a. Les despeses que s'originen pel replanteig i el reconeixement final de les obres, així com la inspecció i vigilància d'aquestes, seran per compte del concessionari.  
Replanteig de les obres  
14a. Una vegada emplenats els tràmits establits en les condicions cinquena, huitena i novena, el concessionari sol·licitarà per escrit al Servei Perifèric de Costes, amb la antelació suficient perquè les obres puguen començar-se dins del termini, el replanteig d'aquestes, que practicarà l'enginyer representant del Servei Perifèric de Costes, amb l'assistència del concessionari i del director d'obra, i s'estendran l'acta i el plànols general i de detall, i correspondrà a l'autoritat competent l'aprovació, si escau.  
En aquests plànols hauran de representar-se, almenys, amb les referències fixes suficients:  
a) La partió del domini públic (línies interior i exterior de la zona maritimoterrestre i, si és el cas, línia de platja o d'altres pertinences del domini públic maritimoterrestre).  
b) Si és el cas, els accessos públics al domini públic marítim fins a la connexió amb vials públics.  
c) El domini públic en concessió i l'ocupació d'aquests amb les obres del projecte, així com totes aquelles seccions que siguen necessàries per a la seua definició.  
d) Si és el cas, els terrenys de propietat particular que s'incorporen al domini públic marítim estatal.  
e) Les zones de diferent ús, públic i privat.  
f) Les zones que, per les seues diferents valoracions, hagen de satisfer diferents cànons.  
Tant en l'acta com en els plànols, es consignaran els mesuraments de les superfícies esmentades i el caràcter.  
Execució de les obres  
15a. El concessionari començarà les obres i les acabarà totalment dins dels terminis respectius que s'assenyale el PCPP, tots dos comptadors des de l'endemà de la data de notificació de la concessió.  
  
16a. El concessionari no podrà ocupar, per a l'execució de les obres, cap espai del domini públic fora de l'autoritzat especialment per a això pel Servei Perifèric de Costes.  
17a. Si una vegada transcorregut el termini assenyalat per al començament de les obres, aquestes no s'hagueren iniciat i el concessionari no haguera sol·licitat la pròrroga d'aquell, l'Administració declararà, sense més tràmit, resolta o anul·lada la concessió, i quedarà a favor de l'Estat la fiança constituïda.  
18a. El Servei Perifèric de Costes podrà inspeccionar en tot moment l'execució de les obres, per a comprovar si s'ajusten al projecte a partir del qual s'ha atorgat la concessió. Si apreciara l'existència de desviacions en relació amb aquest, ordenarà la paralització de les obres en la forma establida per l'article 103 de la Llei de costes, i incoaria, si escau, els expedients que corresponguen i, en particular, el de caducitat quan les modificacions siguen d'importància sensible.  
  
19a. Si el concessionari incompleix el termini de terminació de les obres sense haver sol·licitat pròrroga d'aquest, serà potestatiu del Ministeri per a la Transició Ecològica i el Repte Demogràfic, concedir-li una pròrroga d'aquest termini, amb possibilitat d'una sanció de fins al deu per cent del pressupost total de les obres, o incoar l'expedient de caducitat de la concessió. Si es concedeix la pròrroga, serà l'última que podrà atorgar-se en aquestes condicions, per la qual cosa un nou incompliment portarà necessàriament a la incoació de l'expedient de caducitat de la concessió.  
20a. Si el concessionari, abans d'acabar les obres i instal·lacions, renuncia, totalment o parcialment a la concessió, perdrà la fiança constituïda, llevat que demostre que la renúncia va ser motivada per la denegació, per part d'altres organismes oficials, de les llicències, permisos o altres autoritzacions necessàries. A més, excepte decisió contrària del Ministeri per a la Transició Ecològica i el Repte Demogràfic, quedarà obligat a alçar les obres i instal·lacions a costa seua, i deixarà el terreny de la concessió lliure de tota ocupació, en el termini que se li assenyale.  
  
Reconeixement de les obres  
21a. Una vegada acabades les obres, el concessionari presentarà el certificat final de l'obra, subscrit seu director i visat pel col·legi professional, en el qual hauran d'estar incloses totes les obres, fins i tot, si és el cas, les corresponents a l'abocament d'aigües residuals a la mar, i sol·licitarà per escrit del Servei Perifèric de Costes el reconeixement final d'aquestes, que es practicarà amb assistència de l'enginyer representant d'aquella, del concessionari i del director d'obra, i s'estendran l'acta i els plànols amb els mateixos requisits que els del replanteig. L'incompliment d'aquesta condició portarà necessàriament a la incoació de l'expedient de caducitat de la concessió.  
22a. La fiança definitiva es retornarà al concessionari al cap d'un any d'haver sigut aprovats per l'autoritat competent l'acta i els plànols de reconeixement final de les obres. Aquestes obres substituiran llavors la fiança i respondran del compliment de les clàusules d'aquesta concessió, quan siga procedent.  
Conservació de les obres  
23a. El concessionari queda obligat a conservar i mantindre les obres i terrenys concedits en perfecte estat d'utilització, fins i tot, des dels punts de vista de neteja, d'higiene i d'estètica, i a realitzar al seu càrrec els treballs de conservació i manteniment i totes les reparacions que siguen precises per a això. Quan aquestes tinguen el caràcter de gran reparació, el concessionari haurà de presentar prèviament, perquè les accepte l'Administració, el projecte corresponent.  
  
24a. El Servei Perifèric de Costes podrà inspeccionar en tot moment l'estat de conservació i manteniment de les obres i terrenys concedits i assenyalar les reparacions i altres accions que hagen de realitzar-se per al compliment dels termes de la concessió, i el concessionari queda obligat a executar-les en el termini que se li indique i en la forma establida en la condició anterior,  
Si el concessionari no realitza aquestes actuacions en el termini establit, el Ministeri per a la Transició Ecològica i el Repte Demogràfic podrà imposar-li una sanció econòmica que no excedisca del 10 per 100 del pressupost total de les obres autoritzades, i concedir-li un nou termini d'execució. Si el concessionari no executa les reparacions en aquest nou termini, s'incoarà de l'expedient de caducitat de la concessió.  
  
25a. La destrucció de totes o de la major part de les obres autoritzades per la present concessió, sempre que es dega a causes de força major, donarà dret al concessionari a optar entre la renúncia a la concessió, sense dret a cap indemnització i amb l'obligació de demolir i retirar les restes de les obres, o la reconstrucció de les obres a costa seua en el termini que li assenyale per la Direcció General de Sostenibilitat de la Costa i de la Mar. Si la destrucció ocorreguera per dol o culpa del concessionari o persones que d'ell depenguen, l'opció anterior correspondrà a aquesta Direcció General, si bé en el cas que el concessionari no present la renúncia a la concessió, s'instruirà l'expedient de caducitat d'aquesta.  
26a. Si el concessionari, una vegada acabades les obres i aprovada l'acta de reconeixement final d'aquestes, renunciar, totalment o parcialment, a la concessió, quedarà obligat, d'acord amb el que determine el Ministeri per a la Transició Ecològica i el Repte Demogràfic, a entregar les obres i instal·lacions al domini públic estatal o llevar-se, a seua costa, i deixar en aquest últim cas el terreny totalment o parcialment lliure d'ocupació.  
Ús i explotació  
27a. El concessionari no podrà destinar els terrenys de domini públic concedits, ni les obres executades a usos diferents dels expressats en la concessió.  
28a. Llevat que el PCPP assenyalara un altre termini diferent, la falta d'utilització durant el període d'un any de les obres i béns de domini públic concedits, comportarà necessàriament la incoació de l'expedient de caducitat de la concessió, llevat que obeïsca a una causa justa.  
29a. Quan per la importància i naturalesa de la concessió així ho exigisca el PCPP, el concessionari quedarà obligat a designar un director d'explotació, que haurà de ser un facultatiu competent per raó de la matèria, el nomenament del qual s'haurà d'acreditar davant el Servei Perifèric de Costes.  
Així mateix, en aquells casos que així ho exigisca el PCPP, el concessionari haurà de presentar, perquè l'Administració les accepte, les tarifes màximes que ha d'abonar el públic a conseqüència de l'explotació de les obres i instal·lacions.  
30a. Si durant la vigència de la concessió s'adverteix la realització d'obres o usos no emparats per aquesta, el Servei Perifèric de Costes ordenarà, respectivament, la paralització o suspensió, en la forma i amb els efectes establits en l'article 103 de la Llei de costes. Si les infraccions comeses foren d'importància notòria, s'incoarà, així mateix, expedient de caducitat de la concessió.  
Transferència  
31a. La condició 31a del plec de condicions generals relativa a la transferència de les concessions, queda anul·lada, i és aplicable el que s'estableix en l'article 70.2 de la Llei de Costes.  
Altres disposicions  
32a. El concessionari estarà obligat a complir les disposicions vigents o que en endavant es dicten, que afecten el domini públic concedit i les obres i activitats que s'hi desenvolupen, especialment, les corresponents a l'ordenació del domini marítim, i a la Llei de zones i instal·lacions d'interés per a la defensa nacional, sense que les que s'executen ni l'ús d'aquestes puga ser obstacle per a l'exercici de les servituds de trànsit, protecció i accés a la mar.  
Rescat de la concessió  
33a. Si els terrenys de domini públic objecte de la concessió foren necessaris, totalment o parcialment, per a la realització d'activitats o execució d'obres declarades d'utilitat pública i per a dur-les a terme fora necessari utilitzar o demolir, en tot o en part, els terrenys o obres de la concessió, l'Administració podrà rescatar-la abans del venciment.  
  
A aquest efecte, s'incoarà l'expedient de rescat de la concessió, en el qual es donarà audiència al concessionari, i es compliran, a més, tots els tràmits que estableix la Llei de procediment administratiu i la resta de disposicions que siguen aplicables.  
La valoració del rescat s'efectuarà segons el que s'estableix en l'article 89 de la Llei de Costes. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsquen trencament ni deterioració d'aquest, llevat que l'Administració decidisca també el rescat.  
Si les obres es trobaren deteriorades, 'Administració determinarà el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. L'import es rebaixarà de la taxació, i la diferència que resulte serà la quantitat que s'abone al concessionari.  
Revocació  
34a. Quan sense intervenció de l'Administració varien els supòsits físics sobre els quals es va atorgar la concessió, l'Administració podrà modificar-la o declarar-la resolta en funció de les variacions ocorregudes i la normativa aplicable, sense que el concessionari tinga dret a indemnització.  
Venciment del termini concessional  
35a. Quan per venciment del termini concessional es produïsca la reversió, quedaran extingits automàticament, sense necessitat de declaració expressa, els drets reals o personals que pogueren exercir terceres persones sobre el domini públic concedit i les obres i instal·lacions objecte de la concessió.  
Tampoc assumirà l'Administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga en cap forma entendre's que la reversió implica la substitució d'empresa establida en la legislació laboral vigent.  
36a. Una vegada acabat el termini concessional, revertiran al domini públic estatal els terrenys, les obres i les instal·lacions objecte de la concessió, i el concessionari estarà obligat, a expenses seues, a la demolició i retirada d'aquestes obres i instal·lacions, parcialment o totalment, fins i tot, amb la reposició del terreny a l'estat anterior, en el termini que s'assenyale i sense dret a cap indemnització; excepte en el cas que l'Administració, durant el termini de tants mesos abans del venciment del termini concessional com anys tinga aquest, de pròpia iniciativa o a petició del concessionari, declare que, atés que es manté l'interés públic de les obres i instal·lacions, és procedent el manteniment per a continuar l'explotació en la forma que es determine.  
El concessionari podrà retirar aquells elements que no figuren en l'acta de reconeixement final segons estableix la condició anterior 21a, sempre que no estiguen units de manera fixa a l'immoble i amb això no es produïsca trencament ni deterioració d'aquest, si l'Administració no decideix també l'adquisició.  
De la recepció per l'Administració dels béns revertits, s'estendrà la acta corresponent en presència del concessionari, si compareguera. En l'acta s'haurà de ressenyar el compliment pel concessionari de l'obligació de reposar el terreny a l'estat anterior o, en el cas que l'Administració haguera optat pel manteniment de les obres i instal·lacions, l'estat de conservació d'aquestes, i especificar-se les deterioracions que presenten. En aquest últim cas, l'acta servirà de base per a instruir l'expedient corresponent, en el qual s'indicarà al concessionari el conjunt de les reparacions necessàries a executar al seu càrrec en el termini que se li assenyale.  
Procediment sancionador, caducitat i constrenyiment  
37a. L'incompliment total o parcial de les condicions i prescripcions imposades en la concessió donarà lloc a la incoació del expedient sancionador corresponent per la infracció prevista en l'article 90.d de la Llei de Costes, sense perjudici que, quan segons el parer de l'Administració, la infracció poguera ser constitutiva de delicte o falta, aquesta ho comunicarà a la jurisdicció competent.  
38a. Sense perjudici del que es disposa en la condició 17a i de les causes que obligaren necessàriament a la incoació de l'expedient de caducitat de la concessió, assenyalades en les condicions anteriors i en l'article 79 de la Llei de Costes, l'incompliment pel concessionari d'aquelles altres condicions particulars i prescripcions, que es determinen específicament en el PCPP, també serà causa obligada d'incoació de l'expedient de caducitat corresponent.  
Els altres supòsits d'incompliment podran, així mateix, ser causa de caducitat de la concessió, especialment, quan existisquen reiterades infraccions d'una o diverses de les condicions restants.  
La declaració de caducitat suposarà la pèrdua de la fiança o fiances constituïdes, en el cas que encara no s'hagueren retornat, i podrà portar aparellada, a criteri del Ministeri per a la Transició Ecològica i el Repte Demogràfic, la demolició i retirada de les obres i instal·lacions, parcial o total, a càrrec del concessionari, fins i tot, amb la reposició del terreny a l'estat anterior, en el termini que se li assenyale i sense dret a cap indemnització.  
La tramitació de l'expedient de caducitat es realitzarà amb independència de la incoació del procediment sancionador que siga procedent, d'acord amb el que es disposa en l'anterior condició 37a.  
39a. Quan el concessionari obligat a això no duga a terme les accions que li ordene l'Administració, en aplicació de les condicions corresponents, aquesta, de conformitat amb l'article 102 de la Llei 39/2015, d'1 d'octubre, del procediment administratiu comú de les administracions públiques, podrà executar-les subsidiàriament, i l'import de les despeses, així com els danys i perjudicis seran a càrrec del concessionari.  
  
40a. Si en virtut de les actuacions practicades el concessionari haguera de satisfer a l'Administració una quantitat líquida, en cas d'impagament se seguirà el procediment de constrenyiment d'acord amb el que es disposa en el Reglament general de recaptació.  
  
Condicions particulars  
1a. Aquesta concessió s'atorga per un termini de deu 10 anys, prorrogables per períodes iguals fins a un màxim de 50 anys, amb la sol·licitud prèvia del concessionari i l'autorització del Ministeri per a la Transició Ecològica i el Repte Demogràfic.  
El còmput d'aquest termini s'iniciarà l'endemà de la data de notificació a l'interessat de la present ordre.  
Les pròrrogues s'atorgaran o denegaran en funció dels estudis i informes sobre seguiment de l'activitat i els seus efectes sobre el domini públic maritimoterrestre. Per a aquest seguiment, el concessionari haurà de presentar davant el Servei Provincial de Costes d'Alacant els informes s oportuns obre els efectes de l'activitat en el domini públic maritimoterrestre, realitzats amb solvència científica, amb una periodicitat de cinc anys, partint de la situació actual.  
2a. Les obres autoritzades són les definides en el «Projecte tècnic instal·lació 84 gàbies de producció en noves instal·lacions» subscrit el juliol de 2018 per l'enginyer tècnic industrial Elías Barnes Hernández, amb la modificació de coordenades reflectides en l'annex al projecte d'abalisament de les instal·lacions aqüícoles Gramabasa Torrevieja subscrit el maig de 2019 per l'enginyer tècnic industrial Elías Barnes Hernández  
3a. El concessionari abonarà en el tresor públic, per semestres avançats, l'import corresponent al cànon, calculat per l'ocupació de la superfície de domini públic maritimoterrestre, atorgada en aquesta concessió, en una quantia de 0,03597 €/m² i any, i haurà de presentar els justificants de pagament corresponents en el Servei Provincial de Costes d'Alacant. Una vegada aprovada l'acta de reconeixement final d'obres el cànon s'aplicarà a la superfície definitivament ocupada determinada per les quatre boies de senyalització.  
Si s'aporta certificació del sistema de gestió mediambiental UNE-EN ISO 14066, s'aplicarà una reducció del 25 % del cànon amb la qual cosa serà de 0,02868 €/m² i any. La reducció tindrà validesa durant el període de vigència de la certificació mediambiental presentada i es renovarà automàticament amb la presentació d'una nova certificació per al període següent. No obstant això, en cas que una vegada finalitzat el període de validesa de la certificació mediambiental presentada aquesta no fora renovada, s'abonaria el cànon sense cap reducció.  
  
Aquest cànon, podrà ser revisat per l'Administració quan varie el valor de la base imposable utilitzada per al seu càlcul.  
El pagament d'aquesta taxa s'acomodarà al que s'estableix en la Llei 25/1998, de 13 de juliol, de modificació del Règim legal de taxes estatals i locals i de reordenació de les prestacions patrimonials de caràcter públic i disposicions que la despleguen.  
4a. El concessionari haurà de començar les obres dins del termini de sis (6) mesos, i hauran de quedar totalment acabades en el termini de vint-i-quatre (24) mesos.  
5a. El concessionari està obligat a la presentació de la fiança definitiva a la qual es refereix l'article 88 de la Llei 22/1988.  
  
Prescripcions  
A. El concessionari haurà de complir tot l'assenyalat pels organismes oficials que han emés informes sobre el projecte i en particular les condicions contingudes en la Resolució de declaració d'impacte ambiental de 16 de març de 2022, de la Direcció General de Medi natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, i les establides per la Subdirecció General per a la Protecció de la Mar i per la Subdirecció General de Biodiversitat Terrestre i Marina.  
B. De conformitat amb la disposició addicional cinquena de la Llei 22/1988, aquesta concessió autoritza exclusivament l'ocupació del domini públic maritimoterrestre afectat pel projecte i no prejutja el resultat de la concessió de funcionament o servei, l'atorgament de la qual correspon a la Comunitat Autònoma, conformement a la legislació sectorial aplicable, en la qual s'hauran de valorar els efectes mediambientals de l'activitat proposada. L'atorgament d'aquesta concessió no eximeix el titular de l'obtenció de les llicències, permisos i autoritzacions legalment procedents.  
C. El concessionari serà responsable de tots els danys i perjudicis per a les persones, les coses i el medi ambient que es puguen derivar de l'activitat, directament o indirectament, en la mar, en el llit d'aquesta i en el subsol i, en general, en els béns de domini públic maritimoterrestre, i s'haurà de presentar a aquest efecte, en el termini que s'assenyale, el projecte que comprenga les obres necessàries que haurà de realitzar a expenses seues, a fi de reparar els danys causats.  
D. Si la instal·lació autoritzada produïra danys en les costes o en el medi marí circumdant i els seus recursos naturals, o constituïra un obstacle o dificultara l'extracció eventual d'arenes per a futures obres de regeneració de platges, aquesta Direcció General podrà retirar les instal·lacions a costa del concessionari i i aquest les haurà de traslladar posteriorment trasllat al lloc que se li indique.  
E. A la terminació del termini concessional, el concessionari haurà de retirar a costa seua tots els elements fondejats, llevat que aquesta Direcció General manifeste un altre criteri.  
F. En el cas que forra necessari, segons el parer de l'Administració de l'Estat, realitzar obres de major interés públic, la modificació de les instal·lacions autoritzades o el canvi de la ubicació o, fins i tot, el desmuntatge el concessionari hauria d'ajustar-se al que l'Administració de l'Estat dispose, i modificar-les o desmuntar les en el termini que se li indique i a costa seua.  
G. En les actes i els plànols de replanteig i de reconeixement final es determinarà la superfície exacta del domini públic maritimoterrestre ocupat, i quedarà així fixat el cànon definitiu que s'ha d'abonar.  
H. No es permetrà cap classe d'abocament a la mar, al domini públic maritimoterrestre ni a la zona de servitud de protecció, fins i tot de terres, enderrocs, materials o productes generats per l'obra, que no compte amb l'autorització deguda, i s'hauran d'establir les mesures oportunes per a corregir els impactes generats durant la fase d'execució de l'obra o instal·lació de l'ocupació.  
I. El concessionari haurà de comunicar a la capitania marítima corresponent de la Direcció General de la Marina Mercant i a l'Institut Hidrogràfic de la Marina les dates de començament i terminació de les obres, a l'efecte d'incloure la informació corresponent en les cartes de navegació i avisos als navegants. Aquestes dates de començament i terminació de les obres hauran de ser comunicades també a l'autoritat portuària corresponent a fi que realitze el seguiment i la comprovació de l'abalisament.  
J. S'adverteix expressament que la zona sobre la qual està previst situar les instal·lacions pot ser inundable per la seua pròpia naturalesa, per la qual cosa el concessionari assumeix tots els riscos i danys derivats, tant per a les instal·lacions com per als seus usuaris, d'aquest emplaçament i de la proximitat a la mar, i 'haurà d'establir les mesures de seguretat i vigilància oportunes.  
K. Totes les consideracions anteriors, així com qualsevol incidència en el medi ambient que puga sorgir en el procés d'execució de les obres, seran observades en el reconeixement final d'aquestes pel Servei Provincial de Costes d'Alacant, que exigirà un projecte de condicionament i millora del entorn ambiental, si ho considera necessari, segons l'impacte produït per l'establiment i la implantació de les instal·lacions.  
  
L. L'incompliment de qualsevol de les prescripcions anteriors donarà lloc a la caducitat de la concessió amb independència de la tramitació de l'expedient sancionador que corresponga.